लाइफ़स्टाइल में बदलाव करना नेचुरल ट्रीटमेंट्स (Home Remedies, Gharelu Nuskhe) इस्तेमाल करना खानपान में बदलाव करना
अगर आपको कोल्ड सोर हुआ है, तो सोते वक़्त अपने सिर के पीछे एक तकिया रख लें, ताकि ग्रेविटी आपके छाले में भरे पानी को बहाने में मदद कर सके। नहीं तो, ये पानी रातभर आपके सोर में ही जमा रह जाएगा। इस तकिये को आपके लिए एकदम कम्फ़र्टेबल होना चाहिए और आपकी गर्दन के नेचुरल कर्व को सपोर्ट भी करना चाहिए। जरूरत से ज्यादा ऊंचा तकिया आपकी गर्दन को कुछ ऐसी पोजीशन में ले जा सकता है, जिससे आपकी गर्दन, पीठ और कंधों की मसल में मोच आ सकती है। एक ऐसा तकिया चुनें, जो आपकी गर्दन को, आपकी निचली पीठ और छाती के साथ एक सीध में बनाकर रख सके। एक्सर्साइज़ को अगर हफ्ते में कई बार या - और अच्छा होगा अगर - रोजाना किया जाए, तो ये आपके इम्यून सिस्टम को बूस्ट कर सकती है, जिसके परिणामस्वरूप ये कोल्ड सोर के वापस फिर से लौटकर आने की संभावना को भी कम करने में मदद करेगी। वॉकिंग, योगा और स्ट्रेचिंग जैसी, हल्की से लेकर नॉर्मल एक्सर्साइज़ तक के काफी अच्छे लाभ हो सकते हैं, इसके साथ ही ये रिकवरी की अवधि को भी कम कर सकती है और आपके कोल्ड सोर के लक्षणों में भी कमी कर सकती है।  नियमित एक्सर्साइज़ भी लंबे समय तक इन्फेक्शन के जोखिम को कम कर सकती है, इसके अलावा तनाव के स्तर को कम करने के लिए आपके मूड को भी बेहतर बनाती है। रोजाना 30 से 40 मिनट तक एक समान ईंटेंसिटी के साथ की हुई एक्सर्साइज़, जैसे कि तेज़ी से वॉक करना, जॉगिंग और स्वीमिंग करने की सलाह दी जाती है। आपके हिसाब से एक खास एक्सर्साइज़ प्लान पाने के लिए एक बार अपने फिजीशियन से सलाह जरूर ले लें। वैसे एक लिमिट तक सन के सामने रहना, विटामिन डी की भारी मात्रा के मिलने की वजह से आपके इम्यून सिस्टम के लिए काफी अच्छा रहता है। हालाँकि, सूर्य की किरणें कोल्ड सोर्स की एक और आम वजह में से एक होती हैं, इसलिए बाहर जाते वक़्त नियमित रूप से एक एसपीएफ़ (SPF, सन प्रोटेक्शन फ़ैक्टर) वाली सनब्लॉक और लिप बाम लगाने से ये आपको कोल्ड सोर होने के रिस्क से बचा सकती है। अपनी स्किन को सन डैमेज से बचाने के लिए, एक 30 एसपीएफ़ वाली नॉन-कोमेडोजेनिक (non-comedogenic) संसक्रीन  लगाना न भूलें। संसक्रीन में मौजूद कुछ केमिकल्स की वजह से एलर्जी भी हो सकती है, इसलिए बेहतर होगा, अगर आप आपके लिए सही संसक्रीन चुनने के लिए किसी एक डर्मेटॉलजिस्ट (dermatologist) से सलाह ले लें। कोल्ड सोर होने की वजह से आपका स्ट्रेस बढ़ सकता है और आपके आत्म-विश्वास में कमी, चिंता और डिप्रेशन भी हो सकता है। इसी के चलते, स्ट्रेस की वजह से आपका इम्यून सिस्टम कमजोर हो जाता है और इसकी वजह से ये वायरल इन्फेक्शन को बढ़ाने भी लग जाता है, जिसमें हर्पीस वायरस का नाम भी शामिल है। ये स्ट्रेस को मैनेज करने के कुछ तरीके दिये हुए हैं:  जर्नलिंग (डायरी लिखना) करके देखें। रोजाना अपने विचारों को लिखने के लिए, कुछ वक़्त अलग निकाल कर रख लें, फिर चाहे ये 10 से 20 मिनट का वक़्त ही क्यों न हो। एक डायरी रखना भी एक बहुत अच्छा स्ट्रेस रिलीवर हो सकता है, इसमें आपके विचारों को ऑर्गनाइज़ करके रखने में मदद मिल सकती है, आपको स्पष्टता देती है, और परेशानी को हल करने की सुविधा भी देती है।  म्यूजिक सुनना भी, हैल्दी लोगों और हैल्थ प्रॉब्लम वाले लोगों के लिए स्ट्रेस कम करने का एक बहुत इफेक्टिव तरीका हो सकता है। रिसर्च से मालूम हुआ है, कि आरामदायक म्यूजिक को सुनने से ब्लड प्रैशर, हार्ट रेट और चिंता को कम किया जा सकता है। मनोरंजन के लिए कुछ वक़्त निकालें। हर हफ्ते अपने लिए कुछ ऐसा वक़्त निकालकर रखें, जिसमें आप हर वो चीज़ कर सकें, जो आपको पसंद हो और जिसे आप बहुत आरामदायक मानते हैं, फिर चाहे ये योगा हो, रीडिंग हो, कुकिंग हो, सिलाई करना हो या फिर आपको जो भी पसंद हो। योगा, गहरी साँसें लेना और ताई ची (tai chi) जैसी रिलेक्सेशन और मेडिटेशन टेकनिक्स इस्तेमाल करके देखें। मेडिटेशन आपके ब्लड प्रैशर, तेज दर्द, चिंता को कम करने और कोलेस्ट्रॉल लेवल को कम करने में मदद करता है, इसलिए ये फिजिकल और इमोशनल हैल्थ को बेहतर बनाता है। एक सिंपल सी मेडिटेशन एक्सर्साइज़ के लिए, किसी शांत जगह में अपने पैरों को क्रॉस करके बैठ जाएँ और कम से कम पाँच से दस मिनट तक धीमी, गहरी साँसें लेते रहें। अपने स्ट्रेस लेवल के ऊपर नजर बनाए रखने के लिए रोजाना कम से कम 5 मिनट का मेडिटेशन जरूर किया करें। जैसे कि ये हर्पीस सिम्प्लेक्स वायरस बहुत ही ज्यादा संक्रामक होता है, इसलिए आपको भी किस करने या फिर आउटब्रेक के दौरान (मतलब कि, जब आपको कोल्ड सोर हुआ हो) ओरल सेक्स करने से तब तक बचना चाहिए, जब तक कि ये पूरी तरह से ठीक न हो जाए। ओरल सेक्स करने की वजह से ये हर्पीस वायरस आपके जेनिटल्स में फैल सकता है और किसी इनफेक्ट हुए इंसान से टाइप-2 हर्पीस सिम्प्लेक्स के संपर्क में आने की संभावना होती है। हर्पीस आउटब्रेक हमेशा ही समझ में नहीं आया करते, और हो सकता है कि आपको आपके पार्टनर के इसके संपर्क में आने की जानकारी ही न मिले। हर्पीस सिम्प्लेक्स से इनफेक्ट हुए किसी भी इंसान के साथ सेक्सुअल रिलेशन में मौजूद पार्टनर को अपनी सुरक्षा को बनाए रखने के तरीकों को जानने के लिए, अपने हैल्थकेयर प्रोवाइडर या डॉक्टर से सलाह ले लेना चाहिए। हाइड्रोजन परॉक्साइड में एंटीसेप्टिक और एंटीवायरल गुण मौजूद होते हैं, जो सूजन कम करने में मदद करते हैं और कोल्ड सोर की वजह बने वायरल इन्फेक्शन से लड़ते हैं।  एक कॉटन बॉल या कॉटन की पट्टी को एक चम्मच हाइड्रोजन परॉक्साइड में डुबो लें और इसे सीधे पाँच मिनट तक के लिए आपके कोल्ड सोर्स पर लगाए रहें। इसके बाद अपने चेहरे को आराम से ठंडे पानी से धो लें और इस्तेमाल की हुई कॉटन बॉल को अलग कर दें। ध्यान रखें, कि आपको हाइड्रोजन परॉक्साइड को लगाते वक़्त इसे मुँह के अंदर नहीं जाने देना है। आपके कोल्ड सोर के सूख जाने के बाद, इसे वैसलीन जैसी किसी एक मेडिकेटेड पेट्रोलियम जेली से कवर करके सुरक्षित रखें। ये आपके सोर में नमी बनाए रखने में मदद करेगा और आपकी स्किन को क्रेक आने से भी बचाएगा, साथ ही सोर के ठीक होने पर, इसके लिए एक तरह की सील बनाने का काम भी करेगा।  जेली लगाने के लिए अपनी उंगलियों का इस्तेमाल न करें, नहीं तो ये वायरस आपकी उंगलियों में भी फैल सकता है। इसकी बजाय, जब तक आपका सोर शांत न हो जाए, तब तक जेली लगाने के लिए एक कॉटन बॉल या कॉटन की पट्टी का इस्तेमाल करें। अगर आपके पास सामने कोई भी पेट्रोलियम जेली मौजूद नहीं है, तो आप जरा सी शहद भी इस्तेमाल कर सकते हैं। शहद में एंटीवायरल और एंटीबैक्टीरियल गुण पाये जाते हैं, जो छिपे हुए वायरस से लड़ने के साथ ही अतिरिक्त खतरों से कोल्ड सोर्स की रक्षा करते हैं। एक कॉटन की पट्टी की मदद से जरा सी शहद लगाएँ और कोल्ड सोर को पूरी तरह से, इससे कवर कर दें। सूजन को कम करने और दर्द को सुन्न करने के लिए, एक आइस क्यूब को या फिर आइस पैक को कुछ मिनट के लिए सीधे अपने कोल्ड सोर पर लगाकर रखें। अगर आप आइस क्यूब इस्तेमाल कर रहे हैं, तो अपनी सुविधा के लिए इसे किसी एक टॉवल में लपेटकर इस्तेमाल करें। ठंडी जगह को तब तक के लिए अपने कोल्ड सोर के ऊपर लगाए रखें, जब तक कि आपका दर्द सुन्न न हो जाए और फिर इसे कुछ देर के लिए हटा दें। इसे बहुत ज्यादा वक़्त के लिए लगाए न रखें। हर एक से तीन घंटे के बीच में इस प्रोसीजर को दोहराते रहें। एक बात याद रख लें, कि आपको इसे केवल तभी इस्तेमाल करना चाहिए, जबकि आपका कोल्ड सोर एकदम नया हो। अगर कोल्ड सोर पहले से ही खुल चुका है, तो ऐसे में आइस सच में घाव के लिए रक्त प्रवाह (इसके संबंधित उपचार गुणों के साथ) धीमा करके उपचार प्रक्रिया में बाधा डाल सकता है। ऐसा माना जाता है, कि एकिनेसिया चाय इम्यून सिस्टम को मजबूती प्रदान करती है, इस प्रकार से ये आपके शरीर की नेचुरल प्रतिरक्षा प्रतिक्रिया में सहायता करती है, जिसकी वजह से ये कोल्ड सोर से लड़ता है। एकिनेसिया चाय की एक बैग को एक कप (250 ml) ताजे उबले हुए पानी में 10 मिनट के लिए डालकर रखें। जब ये तैयार हो जाए, तब इसे पी जाएँ। इस चाय को कोल्ड सोर के पूरे तरह से साफ होने तक, रोजाना एक बार पिया करें।  आप आपकी इम्यूनिटी को बढ़ाने के लिए भी रोजाना 300 mg एकिनेसिया सप्लिमेंट्स ले सकते हैं। अपने डॉक्टर या बच्चों के डॉक्टर से सलाह लिए बिना कभी भी अपने बच्चे को एकिनेसिया न दें। ऐसे लोग, जिन्हें ऑटोइम्यून डिसीज, डायबिटीज़, ट्यूबरक्लोसिस (टीबी), कनेक्टिव टिशू डिसऑर्डर, मल्टीपल स्क्लेरोसिस (multiple sclerosis), लीवर डिसऑर्डर, एचआईवी या ऐड्स जैसी बीमारी है, उन्हें एकिनेसिया को बहुत सावधानी से इस्तेमाल करना चाहिए। डेज़ी (daisy) फैमिली के पौधों से एलर्जी वाले लोगों को भी एकिनेसिया से एलर्जी हो सकती है। रिसर्च में लेमन बाम के इस्तेमाल से कोल्ड सोर्स की रेडनेस को और सूजन को कम करने के साथ ही इन्फेक्शन के दोबारा वापस आने के रिस्क को कम करने के गुण का व्यापक रूप से समर्थन किया गया है। लेमन बाम का इस्तेमाल अनिद्रा, चिंता और बदहजमी के उपचार के तौर पर भी किया जाता है। लेमन बाम में यूजीनॉल (eugenol) होता है, जो मसल्स की ऐंठन को कम करने में, टिशू को शांत करने में और बैक्टीरिया को खत्म करने में मदद करता है। लेमन बाम की पत्तियों से बने हुए एशेन्सियल ऑइल में टर्पेन्ज़ (terpenes) नाम का एक प्लांट केमिकल मौजूद होता है, जो कि हर्ब्स के आराम देने वाले और और एंटीवायरल प्रभावों में भी एक अहम भूमिका निभाता है। लेमन बाम को ज़्यादातर न्यूट्रीशन और हर्बल मेडिसिन स्टोर में, डाइटरी सप्लिमेंट, टोपिकल क्रीम, टिंचर और हर्बल चाय के रूप में पाया जा सकता है।  लेमन बाम मलहम को दिन में तीन बार, कोल्ड सोर से प्रभावित एरिया पर लगाएँ। इसके विकल्प के तौर पर, लेमन बाम चाय बनाने के लिए, ¼ चम्मच सूखी हुई लेमन बाम को एक कप गर्म पानी (80-85 डिग्री सेल्सियस) में तीन से पांच मिनट तक डालकर रखें। इसे छान लें और इसमें मीठा मिलाये बिना फौरन इसे पी जाएँ। इसके अलावा, आप 1 चम्मच लेमन बाम टी को एक कॉटन बॉल पर लगाकर, अपने कोल्ड सोर पर लगा सकते हैं। लेमन बाम क्रीम के सामान्य एप्लिकेशन को बच्चों के लिए सुरक्षित माना जाता है। अपने बच्चे या नवजात शिशु के लिए इसके इस्तेमाल किए जाने की असली निर्धारित सीमा जानने के लिए आपको अपने हेल्थकेयर प्रोवाइडर से या बाल रोग विशेषज्ञ (pediatrician) से सलाह ले लेनी चाहिए। कुछ खास नेचुरल ऑइल्स और एक्सट्रेक्ट में एंटीसेप्टिक गुण पाये जाते हैं, और इन्हें कोल्ड सोर पर लगाए जाने पर ये कोल्ड सोर के वायरस से लड़ सकता है। बाकी दूसरों में एस्ट्रिंजेंट गुण होते हैं, इसलिए ये उस एरिया को ड्राइ कर सकते हैं और इन्फेक्शन को शांत होने से रोक सकते हैं और सोर को और ज्यादा बदतर भी बना सकते हैं।  पेपरमिंट ऑइल भी इन्फेक्शन की जगह से बचे हुए वायरस को टार्गेट कर सकता है, जो इसे कोल्ड सोर के लिए उपयोगी बनाता है। पेपरमिंट ऑइल में एक कॉटन की पट्टी को भिगो लें और इसे आपके कोल्ड सोर पर लगा लें। कोल्ड सोर के पूरे तरह से साफ होने तक इसे रोजाना दो बार इस्तेमाल करें। विच हैजल (Witch hazel) ऑइल को एक एस्ट्रिंजेंट और एक एंटीसेप्टिक के रूप में इस्तेमाल करें। कॉटन की एक पट्टी को एक चम्मच (5 ml) विच हैजल में भिगो लें और फिर इसे सीधे अपने कोल्ड सोर पर लगा लें। रोजाना दिन में एक या बार इसका इस्तेमाल करें। असली वनीला एक्सट्रेक्ट अल्कोहल-बेस्ड होते हैं और ये किसी भी वायरस का जीवित रहना मुश्किल कर देते हैं। कॉटन की एक पट्टी को 1/2 चम्मच (2.5 ml) वनीला एक्सट्रेक्ट में भिगो लें और फिर इसे सीधे अपने कोल्ड सोर पर कुछ एक या दो मिनट के लिए दबाए रखें। इसे दिन में कम से कम चार बार करें। टी ट्री (tea tree) ऑइल और गार्लिक (garlic) ऑइल दोनों ही कोल्ड सोर्स को नर्म बनाकर, इससे आराम पहुंचाने की प्रक्रिया में मदद कर सकते हैं। एक नर्म कोल्ड सोर के खुले विभाजित होने की संभावना कम होती है। दिन में एक या दो बार इनमें से किसी भी ऑइल को सीधे अपने कोल्ड सोर पर लगा लें। रिसर्च से पता चलता है, कि रुबार्ब एक्सट्रेक्ट और सागे एक्सट्रेक्ट के 23mg/g से बनी हुई एक टोपिकल क्रीम, कोल्ड सोर्स को ठीक करने में ठीक प्रिस्क्रिप्शन मेडिकेशन की तरह ही प्रभावी होता है। नेचुरल हैल्थ स्टोर्स पर से इसे पाने की तलाश करें। मलहम के एक छोटे से हिस्से को कॉटन की पट्टी पर या कॉटन बॉल पर लगा लें और फिर इसे अपने कोल्ड सोर पर लगा लें। रुबार्ब और सागे को नवजात और 5 साल से कम उम्र के बच्चों पर लगाने के लिए अपने डॉक्टर से जरूर पूछ लें। ग्लिसराईजिक एसिड (Glycyrrhizic acid), जो लीकोरिस की जड़ों में पाया जाता है, वही यहाँ पर एक मुख्य इंग्रेडिएंट है। इसमें एंटी-इन्फ़्लैमेट्री और एंटी-वायरल गुण पाये जाते हैं और ये लक्षणों से आराम दिलाने में और वायरस को बढ़ने से रोकने में मदद करता है।  एक चम्मच (15 ml) लीकोरिस की जड़ के पाउडर या एक्सट्रेक्ट को 1/2 चम्मच (2.5 ml) पानी या2 चम्मच (10 ml) पेट्रोलियम जेली में मिलाएँ। इस क्रीम से कोल्ड सोर को पूरा ढँक लें और इसे कुछ वक़्त, बेहतर होगा अगर रातभर के लिए लगे रहने दें। एक और तरीका ये है, कि आप लीकोरिस की जड़ के पाउडर को पेट्रोलियम जेली से मिला लें, जिसके अपने ही खुद के आराम पहुंचाने वाले गुण होते हैं। ऐसे में, एक चम्मच पेट्रोलियम जेली को लीकोरिस की जड़ के साथ मिला लें। फिर, इसे अपनी इच्छानुसार गाढ़ा करने के लिए और पेट्रोलियम जेली मिलाते जाएँ। ऐसा माना जाता है, कि ठंडे दूध और ठंडे दही/योगर्ट दोनों में ही कोल्ड सोर को ठीक करने के गुण पाये जाते हैं। दूध में ऐसे एंटीबॉडीज मौजूद होते हैं, जो वायरस से लड़ सकते हैं और लाइसिन (lysine) पाये जाते हैं, जो आर्जिनाइन (arginine), एक ऐसा अमीनो एसिड जो कोल्ड सोर के उभरने की वजह होता है, से लड़ सकते हैं। एक कॉटन बॉल को कुछ एक चम्मच (15 ml) ठंडे दूध में भिगो लें और इसे कुछ मिनटों के लिए सीधे अपने कोल्ड सोर पर लगाए रखें। योगर्ट में मौजूद प्रोबायोटिक्स, कोल्ड सोर होने की असली वजह, हर्पीस (herpes) वायरस से लड़ने में मदद करते हैं। सादे ठंडे योगर्ट को सीधे अपने कोल्ड सोर पर लगा लें या फिर कोल्ड सोर होने पर रोजाना दो से तीन कप नॉन-फैट योगर्ट खाया करें। एलोवेरा कोल्ड सोर के दर्द से (कई अन्य स्किन समस्याओं के साथ) राहत दिला सकता है और सोर और ज्यादा इन्फेक्ट करने वाले और आपकी कंडीशन को और बदतर बनाने वाले बैक्टीरिया से लड़ता है। इसके साथ ही ये आराम पहुंचाने की प्रोसेस को भी एक स्पीड प्रदान करता है।  एक कॉटन की पट्टी का इस्तेमाल करके, 1/2 चम्मच (2.5 ml) एलोवेरा जेल को सीधे अपने कोल्ड सोर पर लगा लें। इसे लगा रहने दें। सबसे अच्छा जेल सीधे प्लांट से लिया हुआ होता है, जिसे पाना भी आसान है और लंबे समय तक लगा भी रहता है। एक भरी हुई पत्ती तोड़ लें और उसके जेल को सीधे कोल्ड सोर पर लगा लें। अगर आपको एलो का प्लांट नहीं मिल रहा है, तो फिर किसी फार्मेसी से या और दूसरे किसी ड्रग स्टोर से एक अच्छी क्वालिटी के एकदम 100% नेचुरल एलोवेरा जेल को खरीद लें। कुछ फूड्स शरीर की उपचार प्रक्रिया को धीमा कर सकते हैं, इम्यून सिस्टम को खराब कर सकते हैं, और इन्फ़्लैमेशन भी बढ़ा सकते हैं। इन सारे फूड्स को उन लोगों के द्वारा अवॉइड किया जाना चाहिए, जिन्हें ऑटोइम्यून डिसीज (autoimmune diseases) है, जो लोग हार्ट, लंग या डाइजेस्टिव कंडीशन्स के लिए दवाएं ले रहे हैं, और ऐसे लोग जिन्हें अभी हाल ही में सर्दी-जुकाम, कफ या फीवर हुआ है। अगर आपको कोल्ड सोर हुआ है, तो आपको भी खतरनाक इन्फ़्लैमेशन को रोकने के लिए, इन्हें लेने से बचना चाहिए:  व्हाइट ब्रेड, पेस्ट्रीज और डोनट्स जैसे रिफाइंड कार्बोहाइड्रेट्स (Refined carbohydrates) तले हुए, फैटी फूड्स सोडा, या एनर्जी ड्रिंक्स जैसे शुगर की मिठास वाले पेय वील (veal), हैम (ham) या स्टीक (steak) जैसे रेड मीट और हॉट डॉग्स जैसे प्रोसेस्ड मीट्स मार्जरीन (Margarine), शॉर्टनिंग (shortening) और लार्ड (lard) जैसे कि कुछ फूड्स इन्फ़्लैमेशन पैदा कर सकते हैं, वैसे ही कुछ खास फूड्स इन्फ़्लैमेशन को कम करने में मदद भी कर सकते हैं। एक लिमिटेड तरह की डाइट में कुछ इसी तरह के फूड्स शामिल होते हैं, जिनमें:  स्ट्रॉबेरी, चेरी और ऑरेंज जैसे फल बादाम और अखरोट जैसे नट्स पालक या केल (kale) जैसी हरी पत्तेदार सब्जियाँ, जिनमें काफी मात्रा में एंटीऑक्सीडेंट मौजूद होता है सैल्मन (salmon), मैकेरल (mackerel), टूना (tuna) और सार्डिन्स (sardines) जैसी फैटी, ओमेगा-3 से भरपूर फिश ब्राउन राइस, क्वीना (quinoa), बाजरा, दलिया, और फ्लेक्स सीड जैसे होल ग्रेन ऑलिव या कैनोला ऑइल हर्पीस सिम्प्लेक्स वायरस को इसके मेटाबोलिज़्म के लिए, आर्जिनाइन, एक ऐसा जरूरी अमीनो एसिड है, जो कि ज़्यादातर प्लांट्स में पाया जाता है, की जरूरत पड़ती है। एक्सपर्ट्स का कहना है, कि अपनी डाइट में आर्जिनाइन से भरपूर फूड्स लेने की कमी करने से, कोल्ड सोर्स के आने और दोबारा आने की संभावना में कमी हो जाती है, वहीं मौजूदा कोल्ड सोर्स की सूजन में भी कमी होती है।. आर्जिनाइन से भरपूर फूड्स में, चॉकलेट, कोला, मटर, रिफाइंड ग्रेन सीरियल, जिलेटिन, पीनट्स, काजू और बीयर के नाम शामिल हैं। वायरस और बैक्टीरिया के खिलाफ अपनी इम्यूनिटी को मजबूती देने से आपके शरीर को जल्दी आराम मिलने और भविष्य में हो सकने वाले इन्फेक्शन्स से बचाए रखने में मदद मिलती है। रिसर्च से ऐसा मालूम हुआ है, कि विटामिन सी एक एंटीऑक्सीडेंट की तरह बहुत अहम भूमिका अदा करते हैं और इम्यून फंक्शन्स को बढ़ावा देते हैं, तरह-तरह की बीमारियों की संभावना में कमी करते हैं, उपचार में सहायता करते हैं और स्किन की नेचुरल अपीयरेंस को भी बेहतर करते हैं। विटामिन सी को एक डाइटरी सप्लिमेंट (1000 mg/day) की तरह या अपनी डाइट में विटामिन सी फूड्स को शामिल करके लिया जा सकता है। विटामिन सी को फूड्स के जरिये लेना बहुत आसान है - बस ज्यादा से ज्यादा फलों और सब्जियों का सेवन करें! ये विटामिन सी के अच्छे नेचुरल सोर्सेस हैं:  स्वीट रेड या ग्रीन पेपर्स ऑरेंज, शतवेधी (pomelo), अंगूर, लाइम जैसे खट्टे फल या नॉन-कंसण्ट्रेटेड साइट्रस जूस पालक, ब्रोकोली और ब्रूसल स्प्राउट्स स्ट्रॉबेरी और रसबेरी जैसी बेरी टमाटर लहसुन में एंटी-इन्फ़्लैमेट्री और एंटीवायरल गुण होते हैं, जो कि उपचार की प्रक्रिया को तेज़ी देने में मदद कर सकते हैं। इसमें विटामिन B6, विटामिन C और मैंगनीज जैसे भरपूर एंटीऑक्सीडेंट्स भी पाये जाते हैं, जो हर्पीस जैसे इन्फेक्शन का सामना करने के लिए इम्यूनिटी को बढ़ावा देते हैं।  एलिन (alliin) रिलीज करने के लिए लहसुन को सीधे कच्ची कली के रूप में लिया जाना चाहिए। हर एक कली लगभग 1 ग्राम की होती है। इसे खाने लायक बनाने के लिए, आप चाहें तो इसे कुचलकर एक चम्मच भर शहद में या ऑलिव ऑइल में भी मिला सकते हैं। ये नेचुरल ट्रीटमेंट आपके इम्यून सिस्टम को मजबूती देने में मदद करेगा और साथ ही बार-बार होने वाले सोर की संभावना को कम करने में भी मदद करेगा। एक स्थानीय मलहम के लिए, आप दो से चार लहसुन को कुचलकर एक पेस्ट बना सकते हैं और फिर इसे एक कॉटन बॉल की मदद से 10 से 15 मिनट के लिए अपने कोल्ड सोर पर लगाए रह सकते हैं। इसकी वजह से आपको हल्की सी झनझनाहट होगी और एक तीव्र बदबू भी आएगी, लेकिन लहसुन के एंटीवायरल गुण उस जगह के इन्फेक्शन को कम करने में और आराम पहुँचने की अवधि को कम करने में मदद करते हैं। ध्यान रखें, कि बहुत ज्यादा लहसुन खाने की वजह से बदबूदार साँसों की और लो ब्लड प्रैशर की समस्या होती है, इसलिए जहां तक हो सके, एक दिन में सिर्फ दो से चार लहसुन की कली लेने तक ही सीमित रहें। कभी भी किसी सर्जरी के ठीक पहले या अगर आपको ब्लीडिंग डिसऑर्डर है, आपको लहसुन नहीं खाना चाहिए। अगर आपको इसके साइड इफेक्ट के तौर पर ब्लोटिंग, आलस, भूख की कमी, मसल में दर्द, चक्कर आना, या अस्थमेटिक रिएक्शन, स्किन रैशेज और घाव होने जैसी एलर्जी नजर आ रही हैं, तो लहसुन लेना छोड़ दें और फौरन अपने डॉक्टर को दिखाएँ। जिंक, आपके इम्यून सिस्टम को मजबूत रखने के लिए नियमित आधार पर खाने वाले कई फूड प्रोडक्ट्स में पाया जाने वाला एक आवश्यक मिनरल है। जिंक में एंटीऑक्सीडेंट गुण होते हैं, जो शरीर की सेल्स की हर्पीस सिम्प्लेक्स वायरस जैसे बैक्टीरिया और वायरस से रक्षा करने में मदद करते हैं। जिंक के लेवल में थोड़ा कमी होना आम है, लेकिन मल्टीविटामिन लेने से और हैल्दी डाइट लेने से आपको आपके लिए जरूरी जिंक मिल जाएगा। जिंक के सबसे अच्छे स्त्रोतों में ओएस्टर (oysters), शेलफिश, रेड मीट्स, पोल्ट्री, चीज़, झींगा और केंकड़ा शामिल हैं।  आप चाहें तो कोल्ड सोर से राहत पाने और इससे उबरने की प्रक्रिया को तेज़ी देने के लिए एक ज़िंक मलहम भी इस्तेमाल कर सकते हैं। बस आपको इसकी जरा सी मात्रा को एक कॉटन बॉल पर लेना है और इसे रोजाना दो से तीन बार, अपने कोल्ड सोर पर लगभग तीन से पाँच मिनट के लिए लगाए रखना है। ज़िंक आपको सप्लिमेंट्स के रूप में और कई तरह के मल्टीविटामिन कैप्स्यूल्स में भी मिल सकता है। ज़िंक सप्लिमेंट्स इस्तेमाल करने से पहले अपने डॉक्टर से बात जरूर कर लें। अगर आपको एसिड रिफ्लक्स जैसी कोई डाइजेस्टिव प्रॉब्लम है, तो फिर ऐसे में जिंक पिकोलिनेट, जिंक साइट्रेट, जिंक एसीटेट, जिंक ग्लिसरीनेट, और जिंक मोनोमेथियोनिन जैसे जिंक के ज्यादा एब्जोर्ब हुए फॉर्म का इस्तेमाल करें। ज़िंक को लिए जाने की असली सीमा आइसेके प्रोडक्ट लेबल (आमतौर पर 30 to 50 mg) दी हुई होगी। सप्लिमेंट के रूप में जिंक की लिए जा सकने योग्य मात्रा को तय करने के लिए, याद रखें, कि आप फूड के जरिए लगभग 10 से 15 mg तक पा सकते हैं। एडल्ट्स के लिए इसे रोजाना 8 से 11 mg तक लिए जाने की सलाह दी जाती है। आपको आपके डॉक्टर की सलाह के बिना ज्यादा दिनों तक ज़िंक के हाइ डोज़ नहीं लेने चाहिए। लाइसिन एक जरूरी अमीनो एसिड है, जिसे सैल्मन, टूना, चिकन, नॉन-फैट मिल्क, परमेज़न चीज़, सोयाबीन, अंडे, दालों, स्प्राउट्स, किडनी बीन्स, चिकपीज़, और क्यूना जैसे आहार स्रोतों के माध्यम से प्राप्त किया जाता है। आप अगर चाहें तो लाइसिन सप्लिमेंट्स भी ले सकते हैं। ऐसे लोग जिन्हें एक साल में तीन से ज्यादा कोल्ड सोर्स हुआ करते हैं, उनकी डेली डाइट में शामिल 2000–3000 mg लाइसिन की मात्रा कोल्ड सोर को आगे भी लंबे समय तक आने से रोकने में मदद कर सकती है। रोजाना खाली पेट लाइसिन की 1000 mg मात्रा को तीन बार लिया करें। इसे कभी भी दूध के साथ न लें। लाइसिन को कभी भी अपने हैल्थ केयर प्रोवाइडर की सलाह के बिना न लें, खासतौर पर अगर आपको हाइ कोलेस्ट्रॉल या हार्ट से जुड़ी हुई बीमारी हो।
सही ढंग से सोएँ: नियमित एक्सर्साइज़ करें: सनब्लॉक और लिप बाम का इस्तेमाल करें: अपने स्ट्रेस को मैनेज करें: किस करने से और ओरल सेक्स से दूर रहें: हाइड्रोजन परॉक्साइड (hydrogen peroxide) इस्तेमाल करें: पेट्रोलियम जेली या शहद का इस्तेमाल करें: कोल्ड सोर पर आइस क्यूब (बर्फ का टुकड़ा) लगाएँ: एकिनेसिया (echinacea) इस्तेमाल करके देखें: लेमन बाम (lemon balm) इस्तेमाल करें: नेचुरल ऑइल या एक्सट्रेक्ट लगाकर देखें: रुबार्ब (rhubarb) और सागे (sage) मलहम को लगाएँ: एक लीकोरिस (licorice) मलहम तैयार करें: ठंडे डेयरी प्रोडक्ट्स इस्तेमाल करें: थोड़ा एलोवेरा जेल लगाएँ: इन्फ़्लैमेट्री फूड्स से दूर रहें: एक लिमिटेड डाइट फॉलो करें: आर्जिनाइन (arginine) से भरपूर फूड्स से दूर रहें: विटामिन सी का ज्यादा सेवन करें: लहसुन का इस्तेमाल करें: ज़िंक (zinc) इस्तेमाल करें: लाइसिन (lysine) सप्लिमेंट्स लें:
https://www.wikihow.com/Get-Rid-of-a-Cold-Sore-with-Home-Remedies https://www.wikihow.com/Get-Rid-of-a-Cold-Sore-with-Home-Remedies https://www.wikihow.com/Get-Rid-of-a-Cold-Sore-with-Home-Remedies
Making Lifestyle Changes Using Natural Treatments Making Dietary Changes